钦定古今图书集成/明伦汇编/氏族典/第344卷 > 《廖用贤尚友录》 > 周嘉
## 钦定古今图书集成/明伦汇编/氏族典/第344卷 > 《廖用贤尚友录》 > 周嘉

按《后汉书周嘉传》：“嘉字惠文，汝南安城人也。仕郡为
主簿。王莽末，群贼入汝阳城，嘉从太守何敞讨贼。敞
为流矢所中，郡兵奔北，嘉乃拥敞以身捍之，因呵贼，
贼相视曰：‘此义士也’。给其车马遣送之。后太守寇恂
举为孝廉，拜尚书侍郎。光武引见，问以遭难之事，嘉
对曰：‘太守被伤，臣实驽怯，不能死难’。帝曰：‘此长者也’。”
稍迁零陵太守，视事七年，卒。